Meditasie: Die gawe van stilte - Protea Boekhuis
Meditasie: Die gawe van stilte
‘n Heruitgawe van ‘n gesogte publikasie. Die tradisie van meditasie – wat die Woestynvaders in die vroeë eeue van die Christendom help vestig het – het grootliks verlore gegaan. Stilte het een van die skaarste dinge van ons tyd geword en vir die voorreg om stilte te geniet, sal ’n mens in die toekoms al hoe duurder moet betaal. Boonop word mense van jongs af gekondisioneer om hul eie gedagtes as die “slegste geselskap denkbaar” te beskou.
Tog is stilte nodig vir geestelike groei en innerlike ontwikkeling – en selfs net om te herstel van die daaglikse stampe en stote van die moderne lewe. In hierdie boek word die drade van hierdie byna vergete Westerse tradisie weer opgetel en word uitvoerig leiding gegee oor hoe om te mediteer en sentrering en spiritualiteit deel van ons daaglikse bestaan te maak.
Ná loopbane in die uitgewersbedryf en joernalistiek praktiseer dr. Piet Muller tans as toekomskundige en openbare spreker. Vir sy koerantrubrieke is hy onder meer bekroon met die SFW-prys vir joernalistiek en die Amerikaanse Departement van Inligting se International Visitor-reisbeurs. Hy lei gereeld dinkskrums en strategiese beplanningsessies en is skrywer en medeskrywer van veertien boeke. Hy was as navorser verbonde aan die St. Thomas-sakeskool, het besprekings oor spiritualiteit in die werkomgewing gefasiliteer en as spreker op vier vastelande opgetree. Tans bied hy landwyd seminare oor visualisering en meditasie aan.
150 x 222 x 150 cm